### Beslutning

V og Kalundborg-listen anbefaler løsningsforslag 3 som er mest i overensstemmelse med Kommunalbestyrelsens beslutning og anbefaler at finansieringen indgår i budgetprocessen.

Ole Christiansen (Frit Borgerligt Fællesskab) anbefaler løsningsforslag 1 med udvidelse af en 2 minus 1 vej.

F og O begærer sagen i Kommunalbestyrelsen, idet forslaget ikke er finansieret.

### Sagsfremstilling

## Resume og sagens baggrund

Ved
etableringen af den nye vejforbindelse mellem [adresse] og Ove Clausen
blev der afsat 3,5 mio. kr. til at øge trafiksikkerheden generelt og særligt
for de bløde trafikanter i området. Der er udført en række
trafiksikkerhedstiltag på [adresse] og [adresse]. Der er 500.000 kr.
tilbage af budgettet til at investere i en trafiksikkerhedsløsning på
Ove Clausen. Kommunalbestyrelsen besluttede den 25. november 2020 at
anlægge en dobbeltrettet cykelsti i den østlige side af vejen. Udvalget skal
tage stilling til forslag til den sidste trafiksikring og den dertilhørende
finansiering.

## Indstillinger

Direktøren
indstiller,

1. at
   udvalget træffer beslutning om, hvilken løsningsmodel, der skal arbejdes
   videre med i forhold til forbedring af trafiksikkerheden på
   Ove Clausen, og
2. at
   udvalget, såfremt den valgte løsning ikke kan gennemføres inden for den
   afsatte ramme, anviser en finansiering.

## Behandling

Teknik-
og Miljøudvalget.

## Sagsfremstilling

Ved
etableringen af den nye vejforbindelse mellem [adresse] og Ove Clausen
er der via et tillæg til budgetaftalen for 2019-2022 indgået en politisk aftale
om at investere i en række trafiksikkerhedstiltag på [adresse], [adresse]
Høje, Ove Clausen og ved tilslutningen af den nye vej til Ove Clausen.
Der blev truffet beslutning om dette på Kommunalbestyrelsens møde den 30.
januar 2019. Størsteparten af trafiksikkerhedstiltagene er gennemført.

I Kommunalbestyrelsens beslutning den 30. januar 2019 er det specifikt omkring
Ove Clausen formuleret, at tracéet på [adresse] skal gøres større, og
at der skal etableres enten en fællessti for bløde trafikanter i den østlige
side af vejen eller i begge sider af vejen afhængigt af de fysiske forhold.

På Teknik- og Miljøudvalgets møde den 13. august 2020 blev der fremlagt
forskellige forslag til at forbedre trafiksikkerheden på [adresse],
herunder en cykelsti i begge sider af vejen. Sagen blev oversendt til
budgetprocessen.

På Teknik- og Miljøudvalgets møde den 12. november 2020 blev det anbefalet og
på Kommunalbestyrelsens møde den 25. november 2020 besluttet at anlægge en
dobbeltrettet cykelsti i den østlige side af vejen. Der blev imidlertid ikke i
den forbindelse anvist en finansiering, og det har ikke været muligt at finde
en løsning på en dobbeltrettet cykelsti inden for den tilbageværende ramme på
500.000 kr.

Administrationen
har efterfølgende skitseret fire løsningsforslag, som fremgår af Bilag 1 til 4,
samt en mere detaljeret beskrivelse i Bilag 5. Derudover har administrationen
undersøgt trafikale forhold på [adresse], som beskrives i Bilag 6.

## Økonomiske konsekvenser

Økonomien
vil afhænge af, hvilken løsningsmodel, der skal arbejdes videre med.